open-index/open-wikipedia-markdown huggingface dataset:
হাসপাতাল চিকিৎসাবিজ্ঞান

**হাসপাতাল চিকিৎসাবিজ্ঞান** () বিশ্বের কিছু কিছু দেশে বিদ্যমান চিকিৎসাবিজ্ঞানের একটি বিশেষায়িত ক্ষেত্র যেটিকে অন্তররোগ চিকিৎসাবিজ্ঞান বা পারিবারিক চিকিৎসাবিজ্ঞানের একটি শাখা হিসেবে গণ্য করা হয় এবং যেটিতে হাসপাতালে ভর্তিকৃত প্রকট অসুস্থতা বা রোগে আক্রান্ত রোগীদের চিকিৎসা সেবা নিয়ে অধ্যয়ন করা হয়। যেসব চিকিৎসকের মূল পেশাদারি মনোযোগ কেবলমাত্র হাসপাতালে ভর্তি হওয়া রোগীদের চিকিৎসা সেবাপ্রদানের উপর নিবদ্ধ থাকে, তাদেরকে **হাসপাতালবিদ** (Hospitalist) বলা হয়। হাসপাতাল চিকিৎসাবিজ্ঞান মার্কিন যুক্তরাষ্ট্রে উৎপত্তিলাভ করলেও এই ধরনের চিকিৎসা-চর্চা কানাডা ও অস্ট্রেলিয়াতেও বিস্তার লাভ করেছে। যেসব চিকিৎসক নিজেদেরকে হাসপাতালবিদ হিসেবে নির্দেশ করেন, তাদের সিংহভাগই হাসপাতালে ভর্তিকৃত রোগীদের সেবা করেন। হাসপাতালবিদদের হাসপাতাল চিকিৎসাবিজ্ঞানে পৃথক কোনও বোর্ডপ্রদত্ত সনদ অর্জন করা বাধ্যতামূলক নয়।

১৯৯৬ সালে রবার্ট ওয়াখটার ও লি গোল্ডম্যান নিউ ইংল্যান্ড জার্নাল অভ মেডিসিন নামক গবেষণা সাময়িকীতে প্রকাশিত একটি গবেষণাপত্রে সর্বপ্রথম হাসপাতালবিদের ইংরেজি পরিভাষা "হসপিট্যালিস্ট" শব্দটি ব্যবহার করেন। প্রকট রোগীর চিকিৎসা, প্রশিক্ষণ, গবেষণা ও হাসপাতাল-ভিত্তিক চিকিৎসাসেবা প্রদানের সাথে সম্পর্কিত নির্বাহী নেতৃত্ব, ইত্যাদি বিষয়গুলি হাসপাতাল চিকিৎসাবিজ্ঞানের আওতাভুক্ত। জরুরি চিকিৎসাবিজ্ঞান নামক ক্ষেত্রটির মতো হাসপাতাল চিকিৎসাবিজ্ঞানও এমন একটি বিশেষায়িত ক্ষেত্র যা কোনও অঙ্গ (যেমন হৃদ্‌বিজ্ঞান), রোগ (যেমন কর্কটবিজ্ঞান) বা রোগীর বয়সের (যেমন শিশুরোগবিজ্ঞান) সাথে নয়, বরং সেবাপ্রদানস্থলের (এক্ষেত্রে হাসপাতাল) সাথে সম্পর্কিত।

মার্কিন যুক্তরাষ্ট্রে হাসপাতাল চিকিৎসাবিজ্ঞানের উদয়ের সাথে যুক্তরাজ্যে সমান্তরালভাবে প্রকট চিকিৎসাবিজ্ঞান নামক ক্ষেত্রটির উদ্ভব ও বিকাশের সাথে তুলনা করা চলে, যাতে ঐ দুই দেশের স্বাস্থ্যব্যবস্থার মধ্যকার পার্থক্যগুলির প্রতিফলন ঘটেছে।

## আরও দেখুন
* হাসপাতাল চিকিৎসাবিজ্ঞান সমাজ 
* ধাত্রীবিদ্যক হাসপাতালবিদ 
* হাসপাতালের তালিকা 

## তথ্যসূত্র

## আরও পড়ুন
*  
*  
* "What Is a Hospitalist? A Guide for Family Caregivers", free consumer guide available in four languages

## বহিঃসংযোগ
* American Board of Hospital Medicine
* Society of Hospital Medicine
* American Board of Internal Medicine

বিষয়শ্রেণী:হাসপাতাল চিকিৎসাবিজ্ঞান
বিষয়শ্রেণী:হাসপাতাল
ফ্যাসিস্ট সাল

***ফ্যাসিস্ট সাল*** (; এরা ফ্যাসিস্টা) ছিলো ফ্যাসিস্ট ইতালিতে ব্যবহৃত পঞ্জিকা সাল (বর্ষ সংখ্যা গণনা পদ্ধতি)। রোমে পদযাত্রা কিংবা আরো স্পষ্ট করে বললে বেনিতো মুসোলিনির প্রধানমন্ত্রী হিসেবে ২৯ অক্টোবর ১৯২২ খ্রিস্টাব্দে ক্ষমতা গ্রহণের তারিখকে পঞ্জিকা সালটির আদর্শ তথা প্রথম দিন হিসেবে শুরু করা হয়। এই পদ্ধতিটি ১৯২৬ সালে পরিচিত হয় এবং **অ্যানো ভি** (; ) তথা ১৯২৭ সালে ফ্যাসিস্ট ইতালির সরকারি পঞ্জিকা সাল হয়। ফ্যাসিস্ট সালের প্রতি বছরের শেষে *ই.এফ.* আদ্যাক্ষর বসানো হয়।

এরা ফ্যাসিস্টা মূলত ফরাসি প্রজাতান্ত্রিক বর্ষপঞ্জী থেকে অনুপ্রাণিত ছিলো। 

এর বছর সংখ্যা ফ্যাসিস্ট প্রপোগান্ডার অংশ হিসেবে প্রায়ই গ্রেগরীয় তারিখের সাথে রোমান সংখ্যায় লেখা হতো। ফ্যাসিস্টের সালের বছর কখনো "*অ্যানো এক্সআইএক্স*", "*এ. এক্সআইএক্স*" বা "*ই.এফ.*" দ্বারা চিহ্নিত করা হতো। এই ব্যবস্থা ইতালীয় সাধারণ জীবনে "বুর্জোয়া" গ্রেগরীয় বর্ষপঞ্জি প্রতিস্থাপিত করার উদ্দেশ্য নিয়ে উদ্ভাবিত হয়েছিল, এমনকি ১৯৩৯ সালে পত্রপত্রিকাগুলোতে নতুন বছর সম্পর্কে লেখা পর্যন্ত নিষিদ্ধ ছিলো।

রোমে পদযাত্রার দশম বার্ষিকী *অ্যানো এক্স*-কে বলা হত *ডেসেনালে* (প্রাচীন রোমান *[[ডিসেনালিয়া]]* থেকে উদ্ভূত)। *অ্যানো এক্স* এর কেন্দ্রস্থল ছিল ফ্যাসিবাদী বিপ্লব প্রদর্শনী।

এই ব্যবস্থাটি ইতালির অধিকাংশ জায়গায় ১৯৪৩ সালের (*অ্যানো এক্সএক্সআই*) ফ্যাসিবাদের পতনের পর বর্জিত হয়, কিন্তু সালো প্রজাতন্ত্রে মুসোলিনির আমৃত্যু পর্যন্ত তথা ১৯৪৫ সালের এপ্রিল (*অ্যানো এক্সএক্সআইআইআই*) পর্যন্ত এটি ব্যবহার অব্যাহত থাকে।

ইতালির অনেক স্মৃতিস্তম্ভে এখনো ফ্যাসিস্ট সালের তারিখ পাওয়া যায়।

## তথ্যসূত্র


বিষয়শ্রেণী:পঞ্জীবর্ষ
বিষয়শ্রেণী:ইতালীয় ফ্যাসিবাদ
জনাথন বিবি

**জনাথন বিবি** (; জন্ম: ২৮ জুলাই ১৯৮৪) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব সাঁ লুই সানস ইউনাইটেডের হয়ে রক্ষণভাগের খেলোয়াড় হিসেবে খেলেন।

২০০৩–০৪ মৌসুমে, সেইশেলি ক্লাব লা পাসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; লা পাসের হয়ে চার মৌসুম অতিবাহিত করার পর ২০০৭–০৮ মৌসুমে তিনি সাঁ লুই সানস ইউনাইটেডে যোগদান করেছেন। জনাথন ২০০৩ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি সর্বমোট ২৯ ম্যাচে অংশগ্রহণ করেছেন।

## প্রারম্ভিক জীবন
জনাথন বিবি ১৯৮৪ সালের ২৮শে জুলাই তারিখে সেশেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০০৩ সালের ৭ই জুন তারিখে, মাত্র ১৮ বছর, ১০ মাস ও ১০ দিন বয়সে, ডান পায়ে ফুটবল খেলায় পারদর্শী জনাথন জিম্বাবুয়ের বিরুদ্ধে অনুষ্ঠিত ২০০৪ আফ্রিকান কাপ অব নেশন্সের ম্যাচে অংশগ্রহণ করার মাধ্যমে আন্তর্জাতিক ফুটবলে সেশেলসের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি সেশেলস ২–১ গোলের ব্যবধানে জয়লাভ করেছিল। সেশেলসের হয়ে অভিষেকের বছরে জনাথন সর্বমোট ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেইশেলি ফুটবলার
বিষয়শ্রেণী:সেশেলসের আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
ওলে মোলার

থাম্ব|Olle Möller
**ওলোফ ম্যানফ্রেড ওলে মোলার** (২০ এপ্রিল ১৯০৬২২ মার্চ ১৯৮৩; **Olle Möller**) ছিলেন একজন সুইডিশ-আমেরিকান দূরপাল্লার দৌড়বিদ, যিনি ১৯৩৯ সালে গার্ড জোহানসনের হত্যা এবং ১৯৫৯ সালে রুট লিন্ডের হত্যার জন্যও দোষী সাব্যস্ত হন।

## তথ্যসূত্র
* 
* 

বিষয়শ্রেণী:১৯০৬-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:সুইডেন কর্তৃক খুনের জন্য দোষী সাব্যস্ত ব্যক্তি
বিষয়শ্রেণী:সুইডেনের কর্তৃক যাবজ্জীবন কারাদণ্ডে দণ্ডিত বন্দি
বিষয়শ্রেণী:সুয়েডীয় পুরুষ দূরপাল্লার দৌড়বিদ
বিষয়শ্রেণী:সুয়েডীয় শিশু হত্যাকারী
বিষয়শ্রেণী:খুনের দায়ে দোষী সাব্যস্ত সুয়েডীয়
পল্লবী সরকারি কলেজ, ঢাকা

**পল্লবী সরকারি কলেজ, পল্লবী**, পূর্বনাম **সরকারি বঙ্গবন্ধু কলেজ, ঢাকা**, বাংলাদেশের রাজধানী ঢাকার মিরপুরে অবস্থিত অনার্স শ্রেণী পর্যন্ত একটি সরকারি কলেজ। এই কলেজটি বর্তমানে বাংলাদেশ জাতীয় বিশ্ববিদ্যালয়ের অধিভুক্ত একটি কলেজ। কলেজটি ১৯৯৪ সালে প্রতিষ্ঠা লাভ করে এবং ২০১৬ সালে জাতীয়করণ করা হয়। বর্তমানে কলেজের অধ্যক্ষের নাম প্রফেসর ড. রাহিলা হাশেম। ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।

## শিক্ষা কার্যক্রম
এই কলেজটি প্রতিষ্ঠার পর থেকে তাদের প্রাতিষ্ঠানিক শিক্ষা কার্যক্রম অব্যাহত রেখেছে ও এর পরিব্যপ্তি বৃদ্ধি করেছে। বর্তমানে কলেজটিতে এইচএসসি ও অনার্স কার্যক্রম চলছে।

এছাড়াও অনার্স শ্রেণীতে তিনটি বিভাগ রয়েছে। সেগুলো হল:

* রাষ্ট্রবিজ্ঞান
* ব্যবস্থাপনা
* একাউন্টটিং

## তথ্যসূত্র

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
ভিনসেন্ট থমাস সেতু

**ভিনসেন্ট থমাস সেতু** হল একটি ১,৫০০ ফুট-দীর্ঘ (৪৬০ মিটার) ঝুলন্ত সেতু। সেতুটি ক্যালিফোর্নিয়ার লস অ্যাঞ্জেলেসের লস অ্যাঞ্জেলেস হারবার অতিক্রম করে এবং সান পেদ্রোকে টার্মিনাল দ্বীপের সাথে সংযুক্ত করে। এটি বৃহত্তর লস অ্যাঞ্জেলেস অঞ্চলের একমাত্র ঝুলন্ত সেতু। সেতুটি রাজ্য রুট ৪৭ এর অংশ, যা সমুদ্রতীরবর্তী ফ্রিওয়ে নামেও পরিচিত। সেতুটি ১৯৬৩ সালে খোলা হয়েছিল এবং সান পেদ্রোর ক্যালিফোর্নিয়া বিধানসভার সদস্য ভিনসেন্ট থমাসের নামে নামকরণ করা হয়, যিনি এটির নির্মাণে নেতৃত্ব দিয়েছিলেন। এটি ছিল মার্কিন যুক্তরাষ্ট্রের প্রথম ঢালাই করা ঝুলন্ত সেতু এবং এটি এখন ক্যালিফোর্নিয়ার চতুর্থ দীর্ঘতম ঝুলন্ত সেতু ও বিশ্বের ৭৬তম দীর্ঘ স্প্যান যুক্ত ঝুলন্ত সেতু। সেতুর নীচের নৌপথের জন্য প্রায় ১৮৫ ফুট (৫৬ মিটার) উচ্চতার ছাড়পত্র রয়েছে; এটি বিশ্বের একমাত্র ঝুলন্ত সেতু (সাসপেনশন ব্রিজ) যা সম্পূর্ণভাবে পাইলের উপর সমর্থিত।

## ইতিহাস
স্যাম পেদ্রোর প্রতিনিধিত্বকারী বিধানসভা সদস্য (অ্যাসেম্বলিম্যান) থমাস, ১৯৪০ সাল থেকে শুরু করে ১৬ টি ভিন্ন ভিন্ন আইনের জন্য যুক্তি প্রদানের মাধ্যমে ১৯ বছর অতিবাহিত করেন, যা এটি নির্মাণের জন্য প্রয়োজনীয় ছিল। সেতুটিকে উক্ত সময় ও নির্মিত হওয়ার ঠিক পরের বছরগুলিতে "সেতু কোথাও নেই" বলে উপহাস করা হয়েছিল।

দ্বীপের অন্যান্য সেতুর মধ্যে ১৯৪৮ সালে চালু হওয়া কমোদর হাইম উত্তোলন  সেতু রয়েছে, যা এসআর ৪৭ উত্তরকে সংযুক্ত করে এবং ওশেন বুলেভার্ড থেকে লং বিচকে সংযোগকারী ডব্লিউডব্লিউ২ পন্টুন সেতু (জেরাল্ড ডেসমন্ড খিলান সেতু দ্বারা ১৯৬৮ সালে প্রতিস্থাপিত হয়)। নতুন সেতু নির্মাণ ১৯৬৩ সাল সমাপ্ত হওয়ার আগ পর্যন্ত টার্মিনাল দ্বীপে ক্যানারি ও শিপইয়ার্ড শ্রমিকদের জন্য সান পেদ্রো থেকে ফেরি পরিষেবা গুরুত্বপূর্ণ ছিল; ব্যক্তিগত ফেরি ১৮৭০ সালে শুরু হয়েছিল, এবং পৌর ফেরি পরিষেবা ১৯৪১ সালে শুরু হয়েছিল। ক্যানারিতে কাজ করা অনেক মহিলা সহ কিছু বাসিন্দা নতুন সেতু খোলার পর শুধুমাত্র ছোট পথচারীদের জন্য একটি ফেরি চালু রাখার ব্যর্থ চেষ্টা করা হয়েছিল কারণ রাতের শিফটের সময়সহ যে কোনো সময় ফেরি পাওয়া যেত, কিন্তু নতুন বাস পরিষেবার জন্য দীর্ঘ অপেক্ষা করতে হত।

## টোল
থাম্ব|ভিনসেন্ট থমাস সেতুর প্রবেশপথ
ব্রিজটি খোলা ১৯৬৩ সালে হয়েছিল, সেই সময়ে টার্মিনাল দ্বীপের পাশে টোল প্লাজার সাথে প্রতিটি দিকের টোল ছিল ২৫ সেন্ট। টোল পশ্চিমদিকগামী যানবাহনের জন্য ১৯৮৩ সালে ২৫ সেন্ট থেকে ৫০ সেন্টে বৃদ্ধি পেয়েছিল, কিন্তু পূর্বদিকগামী যানবাহনের জন্য টোল মুক্ত করা করা হয়েছিল।  ভিনসেন্ট থমাস সেতুকে ২০০০ সালে টোল মুক্ত করা পরে স্যান ডিয়েগো-করোনাডো সেতু দক্ষিণ ক্যালিফোর্নিয়ার একমাত্র টোল সেতু হিসাবে অবশিষ্ট ছিল। স্যান ডিয়েগো-করোনাডো সেতুর টোল আদায় ২০০২ সালে বন্ধ করে দেওয়ার পর, ক্যালিফোর্নিয়া ডিপার্টমেন্ট অব ট্রান্সপোর্টেশন টোল সেতুগুলির উপর নিজের কর্তৃত্ব ২০০৫ সালের জুন মাসে বে অঞ্চল টোল কর্তৃপক্ষের কাছে হস্তান্তর করতে সক্ষম হয়েছিল।

## কুখ্যাতি
১৯৬৪ সালের অলিম্পিকে ডাইভিং ব্রোঞ্জ পদকপ্রাপ্ত লরেন্স আন্দ্রেজেন ডাইভিং রেকর্ড স্থাপনের চেষ্টায় ১৯৯০ সালে ২৬শে অক্টোবর সেতুর পশ্চিম টাওয়ার থেকে ঝাঁপ দিয়ে নিহত হন।

২০১২ সালের ১৯শে আগস্ট চলচ্চিত্র পরিচালক টনি স্কট সেতু থেকে ঝাঁপ দিয়ে আত্মহত্যা করেন।

লস অ্যাঞ্জেলেস পুলিশের তথ্য অনুযায়ী, "প্রতি কয়েক মাস অন্তর" সেতু থেকে আত্মহত্যার চেষ্টা করা হয়।

## তথ্যসূত্র

বিষয়শ্রেণী:ক্যালিফোর্নিয়ার ঝুলন্ত সেতু
বিষয়শ্রেণী:ক্যালিফোর্নিয়ার সড়ক সেতু
মোহাম্মদ ইব্রাহিম (বিচারপতি)

**মোহাম্মদ ইব্রাহিম** (১৮৯৪–১৩ নভেম্বর ১৯৬৬) ছিলেন একজন বাঙালি আইনজীবী, রাজনীতিবিদ, বিচারক ও শিক্ষাবিদ যিনি ঢাকা বিশ্ববিদ্যালয়ের ৮ম উপাচার্য। তিনি আইয়ুব খানের সামরিক সরকারের প্রথম কেন্দ্রীয় মন্ত্রিসভার আইনমন্ত্রী ছিলেন।

## প্রাথমিক জীবন
মোহাম্মদ ইব্রাহিম ১৮৯৪ সালে ফরিদপুর জেলার সদরপুর উপজেলার শৈলডুবি গ্রামে মাতামহের বাড়িতে জন্মগ্রহণ করেন। তার পৈতৃক নিবাস ফরিদপুর জেলার সদরপুরের বিষ্ণপুর গ্রামে। তার পিতা গিয়াসউদ্দীন আহমদ।

তিনি ১৯১৪ সালে বরিশাল জিলা স্কুল থেকে  ম্যাট্রিক, ঢাকা কলেজ থেকে কলকাতা বিশ্ববিদ্যালয়ের অধীনে ১৯১৬ সালে আইএ ও ১৯১৮ সালে একই কলেজ থেকে ইংরেজিতে অনার্স সহ বিএ ডিগ্রী অর্জন করেন। এরপর ঢাকা বিশ্ববিদ্যালয়ে অর্থনীতি বিষয়ে এমএ ডিগ্রী লাভ করেন।  কলকাতা বিশ্ববিদ্যালয়ের অধীনে ঢাকা আইন কলেজ থেকে তিনি ১৯২১ সালে বিএল ডিগ্রী অর্জন করেন।

## কর্মজীবন
মোহাম্মদ ইব্রাহিম প্রথমে ১৯২২ সালে ফরিদপুর ও পরে ঢাকা বারে আইন পেশার মাধ্যমে কর্মজীবন শুরু করেন। তিনি ১৯২৪ থেকে ১৯৪৩ সাল পর্যন্ত ছিলেন ঢাকা বিশ্ববিদ্যালয়ের আইন বিভাগের অধ্যাপক।

তিনি ১৯৩৯ সালে ঢাকা জেলা কোর্টে পাবলিক প্রসিকিউটর (পিপি) হিসেবে দায়িত্ব পান। ১৯৪৩ সালে তিনি অতিরিক্ত জেলা ও দায়রা জজ হিসেবে নিযুক্ত হয়ে বিভিন্ন দায়িত্ব পালন করে ১৯৫০ সালে ঢাকা হাইকোর্ট বিভাগের বিচারপতি নিযুক্ত হন এবং ছয় বছর দায়িত্ব পালন করে ১৯৫৬ সালে অবসর গ্রহণ করেন। তিনি ইলেকশন ট্রাইবুনালের চেয়ারম্যান হিসেবেও দায়িত্ব করেন। ১৯৫৬ সালে তিনি তৎকালীন পাকিস্তান এশিয়াটিক সোসাইটির (বর্তমানে বাংলাদেশ এশিয়াটিক সোসাইটি) সভাপতি হিসেবে দায়িত্ব পালন করেন।

৯ নভেম্বর ১৯৫৬ থেকে ২৭ অক্টোবর ১৯৫৮ সাল পর্যন্ত তিনি ঢাকা বিশ্ববিদ্যালয়ের উপাচার্য ছিলেন। তিনি ঢাকা বিশ্ববিদ্যালয়ের ৮ম উপাচার্য।

৭ অক্টোবর ১৯৫৮ সালে আইয়ুব খানের সামরিক সরকারের প্রথম কেন্দ্রীয় মন্ত্রিসভার আইনমন্ত্রী নিযুক্ত হন। সরকারের সঙ্গে মতবিরোধ ঘটায় ১৫ এপ্রিল ১৯৬২ সালে মন্ত্রিত্ব থেকে পদত্যাগ করেন।

শেখ মুজিবুর রহমানে ইব্রাহিমকে আওয়ামী লীগের সভাপতি হওয়ার প্রস্তাব দিয়েছিলেন, কিন্তু তিনি সম্মতি দেননি।

## পারিবারিক জীবন
মোহাম্মদ ইব্রাহিমের স্ত্রী লুৎফুন্নেসা ইব্রাহিম। এই দম্পতীর ১ মেয়ে ও ২ ছেলে।তার মেয়ে সুফিয়া আহমেদ ছিলেন একুশে পদক প্রাপ্ত বাংলাদেশের প্রথম নারী জাতীয় অধ্যাপক।

## মৃত্যু
মোহাম্মদ ইব্রাহিম ১৩ নভেম্বর ১৯৬৬ সালে ঢাকায় মৃত্যুবরণ করেন। তাকে আজিমপুর করবস্থানে সমাহিত করা হয়।

## তথ্যসূত্র

## বহিঃসংযোগ

* বাংলাপিডিয়ায়: মোহাম্মদ ইব্রাহিম

বিষয়শ্রেণী:১৮৯৪-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:বাঙালি বিচারপতি
বিষয়শ্রেণী:বাঙালি আইনজীবী
বিষয়শ্রেণী:সদরপুর উপজেলার ব্যক্তি
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:পাকিস্তানি বিচারক
বিষয়শ্রেণী:ফরিদপুর জেলার আইনজীবী
বিষয়শ্রেণী:বরিশাল জিলা স্কুলের প্রাক্তন শিক্ষার্থী
বিষয়শ্রেণী:বাংলাদেশ এশিয়াটিক সোসাইটির সভাপতি
শহীদ উদ্দিন আহমেদ

**শহীদ উদ্দিন আহমেদ** বাংলাদেশের একজন শিক্ষাবিদ যিনি ঢাকা বিশ্ববিদ্যালয়ের উপাচার্য ছিলেন।

## প্রাথমিক জীবন
শহীদ উদ্দিন আহমেদ ১৯৪৭ সালে ফেনীতে জন্মগ্রহণ করেন।

## কর্মজীবন
শহীদ উদ্দিন আহমেদ ঢাকা বিশ্ববিদ্যালয়ের প্রভাষক হিসাবে কর্মজীবন শুরু করে পরবর্তীতে অধ্যাপক পদে পদোন্নতি পান। প্রো-উপাচার্য হিসাবেও দায়িত্ব পালন করেন। কর্মজীবনের শুরুতেই তিনি ১৯৭১ সালের মুক্তিযুদ্ধে অংশগ্রহণ করেন।

তিনি ৩১ আগস্ট ১৯৯৬ থেকে ২৯ সেপ্টেম্বর ১৯৯৬ সাল পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:ফেনী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের উপাচার্য
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আব্দুর রহমান ইবনে মুলজিম

**আব্দুর রহমান ইবনে মুলজাম আল-মুরাদি** () ছিলেন ইসলামের চতুর্থ খলিফা আলীকে হত্যা করার জন্য পরিচিত একজন খারিজি।

## গুপ্তহত্যার ষড়যন্ত্র
বেশ কয়েকজন খারিজিরা মক্কায় মিলিত হন এবং ৬৫৯ সালের নাহরাওয়ান যুদ্ধ নিয়ে আলোচনা করেন, যেখানে আলীর সেনাবাহিনী থেকে দলত্যাগের পর তাদের শত শত সহযোদ্ধা আলীর বাহিনীর হাতে নিহত হন। তারা ইসলামের তিন নেতাকে হত্যা করতে সম্মত হয়: ইবনে মুলজাম আলীকে হত্যা করার কথা ছিল, আল-হুজ্জাজ আল-তামিমি ছিল মু'আওয়াইয়াকে হত্যা করা এবং আমর ইবনে বকর আল-তামিমি 'আমর ইবনে আল-আস'কে হত্যা করার কথা ছিল। এই তিন নেতা তাদের নিজ নিজ শহর কুফা, দামেস্ক এবং ফুস্টাট-এ সকালের প্রার্থনার নেতৃত্ব দিতে আসায় একই সাথে হত্যার চেষ্টা করা হয়। পদ্ধতিটি ছিল প্রার্থনার পদমর্যাদা থেকে বেরিয়ে আসা এবং বিষে ডুবিয়ে তলোয়ার দিয়ে লক্ষ্যবস্তুতে আঘাত করা। ঐ বছরের ২২ জানুয়ারি আমর খরিজিতে জাদাওয়েহ বা আমর ইবনে বকরের হত্যার চেষ্টা থেকে রক্ষা পান, যিনি শুক্রবারের নামাজের জন্য আমরের স্ট্যান্ড-ইন কে হত্যা করেন, খারিজা ইবনে  হুযাাইফা(রা), আমরের জন্য ভুল করে। যখন খরিজিতকে আটক করে তার সামনে আনা হয়, তখন আমর ঘোষণা করেন "তুমি আমাকে চেয়েছিলে, কিন্তু আল্লাহ খারিজি কে চেয়েছিলেন!" এবং তিনি ব্যক্তিগতভাবে তাকে মৃত্যুদণ্ড দেন।

## আলীর হত্যা
৬৬১ সালের ২৬ জানুয়ারি কুফার প্রধান মসজিদে নামায পড়ার সময় আলী আব্দ আল-রহমান ইবনে মুলজামের আক্রমণের শিকার হন। ফজরের নামাযের সময় সিজদা করার সময় ইবনে মুলজামের বিষমাখা তলোয়ারের আঘাতে তিনি আহত হন। আলির চিকিৎসা গ্রহণ করেন আথির বিন আমর আস-সাকুনি, একজন নেতৃস্থানীয় চিকিৎসক; তবে, ২৮ জানুয়ারি, ৬৬১ তারিখে আলী আহত হয়ে মারা যান। তিন দিন পর আলীর ছেলে হাসান ইবনে আলী খলিফা হওয়ার পর ব্যক্তিগতভাবে ইবনে মুলজামের মৃত্যুদণ্ড কার্যকর করেন।

## তথ্যসূত্র

বিষয়শ্রেণী:৬৬১-এ মৃত্যু
বিষয়শ্রেণী:আলী
বিষয়শ্রেণী:রাষ্ট্রপ্রধানের গুপ্তঘাতক
বিষয়শ্রেণী:রাশিদুন খিলাফতের ব্যক্তি
বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে
বিষয়শ্রেণী:৭ম শতাব্দীর অপরাধী
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৭ম শতাব্দীর মৃত্যুদন্ড কার্যকর
বিষয়শ্রেণী:মধ্যযুগীয় গুপ্তঘাতক
বিষয়শ্রেণী:খুনের দায়ে মৃত্যুদণ্ড কার্যকর হওয়া ব্যক্তি
বিষয়শ্রেণী:রাশিদুন খিলাফত কর্তৃক মৃত্যুদণ্ড কার্যকর করা ব্যক্তি
হেনরি হ্যাকিং

**হেনরি হ্যাকিং** (১৭৫০১৮৩১) অস্ট্রেলিয়ার নিউ সাউথ ওয়েল্স একজন নাবিক ও প্রাথমিক অভিযাত্রী ছিলেন। তিনি একজন দোষী সাব্যস্ত খুনি ছিলেন, এবং ১৮০২ সালে আদিবাসী প্রতিরোধ যোদ্ধা পেমুলউয়কে গুলি করে হত্যা করার জন্যও দায়ী ছিলেন।

## জীবনী
হ্যাকিং সিরিয়াসের কোয়ার্টারমাস্টার ছিল, প্রথম ফ্লিটের ফ্ল্যাগশিপ যা ১৭৮৮ সালে অস্ট্রেলিয়ার নিউ সাউথ ওয়েলসে প্রথম ইউরোপীয় উপনিবেশ প্রতিষ্ঠা করেছিল। ১৭৯০ সালে সিরিয়াসকে হারানোর পর তিনি সম্ভবত ইংল্যান্ডে ফিরে আসেন, কারণ তিনি ১৭৯২ সালে রয়্যাল অ্যাডমিরাল-এ সিডনিতে ফিরে আসেন।

মার্চ ১৭৯৯ সালে হেনরি হ্যাকিংকে গভর্নর জন হান্টার উপনিবেশের উত্তরে হান্টার নদীর মুখে আদিবাসী অস্ট্রেলীয়দের দ্বারা ব্রিটিশ নাবিকদের ফাঁদে পড়ার দাবি তদন্ত করার আদেশ দেন। হ্যাকিং নদীর দক্ষিণ দিকে একদল আওয়াবাকাল লোকের মুখোমুখি হয়, যারা তাকে জানায় যে নাবিকরা আগে পায়ে হেঁটে চলে গেছে, সিডনিতে ফিরে যাওয়ার চেষ্টা করছে। হ্যাকিং তাদের বিশ্বাস করেনি, এবং উত্তেজিত হয়ে ওঠে, তিনজন আওয়াবাকালকে গুলি করে হত্যা করে। নাবিকরা পরে সিডনিতে পৌঁছায়, ফিরে আসার জন্য হেঁটে দূরত্ব অতিক্রম করে।

হ্যাকিং অস্ট্রেলিয়ার প্রথম বসতি স্থাপনকারীদের জন্য মাংসের রেশন সম্পূরক করার জন্য অনেক শিকার অভিযানের নেতৃত্ব দিয়েছিল। তিনি সেই দলের মধ্যে ছিলেন যারা ১৭৯৫ সালে কাউচারণগুলিতে হারিয়ে যাওয়া সরকারী গবাদি পশুখুঁজে পেয়েছিলেন। মিথ্যা সাক্ষ্য দেওয়ার জন্য ১৭৯৯ সালের অক্টোবরে তাকে নরফোক দ্বীপে নিয়ে যাওয়ার শাস্তি দেওয়া হয়, কিন্তু তিনি ক্ষমা পান।

১৮০০ এবং ১৮০১ সালে তিনি পোর্ট জ্যাকসনের মধ্যে এবং বাইরে পর্পোইজকে চালিত করেন। ১৮০২ সালে তিনি লেডি নেলসনের প্রথম সঙ্গী হিসেবে নিযুক্ত হন। ১৮০২ সালে হ্যাকিং পেমুলউয়কে গুলি করে হত্যা করে, একজন আদিবাসী প্রতিরোধ যোদ্ধা এবং বেদিয়াগালের একজন ব্যক্তি, যিনি বসতি স্থাপনকারীদের হত্যা ও হয়রানি করেছিলেন এবং যিনি ১৭৯০ সাল থেকে একজন ওয়ান্টেড মানুষ ছিলেন।

১৮০২ সালে হ্যাকিং তার প্রাক্তন উপপত্নী অ্যান হোমসকে গুলি করে আহত করে, যার জন্য তাকে মৃত্যুদণ্ড দেওয়া হয় কিন্তু ১৮০৩ সালে তাকে ক্ষমা করা হয়। এছাড়াও ১৮০৩ সালে তাকে ইনভেস্টিগেটরের কাছ থেকে নৌ-দোকান চুরির দায়ে দোষী সাব্যস্ত করা হয় এবং আবার মৃত্যুদণ্ড দেওয়া হয়, তারপর তাকে ভ্যান ডাইমেনস ল্যান্ডে নিয়ে যাওয়ার শর্তে অবকাশ দেওয়া হয়।

১৮০৪ সালে হ্যাকিং হোবার্টের লেফটেন্যান্ট-গভর্নর পদে কক্সওয়াইন নিযুক্ত হন। জুলাই ১৮০৬ সালে তিনি হোবার্টে বছরে £৫০ -তে বিমান-চালক নিযুক্ত হন। ২১ জুলাই, ১৮৩১ তারিখে হোবার্টে তাঁর মৃত্যু হয়।

## পূর্ববর্তী
পোর্ট হ্যাকিং, দক্ষিণ উদ্ভিদবিদ্যা উপসাগর, যা ঐতিহ্যবাহী মালিকদের দ্বারা ডিবান নামে পরিচিত, ১৭৯৬ সালে ম্যাথু ফ্লিন্ডার্স তার সম্মানে নামকরণ করেছিলেন।

## তথ্যসূত্র

বিষয়শ্রেণী:১৭৫০-এ জন্ম
বিষয়শ্রেণী:১৮৩১-এ মৃত্যু
বিষয়শ্রেণী:অস্ট্রেলিয়ার বসতি স্থাপনকারী
বিষয়শ্রেণী:তাসমানিয়ার ইতিহাস
প্রতাপচন্দ্র মজুমদার (চিকিৎসক)

**প্রতাপচন্দ্র মজুমদার** ( ১৮৫১ ― ২২ অক্টোবর ১৯২২) ছিলেন একজন খ্যাতনামা হোমিওপ্যাথিক  চিকিৎসক এবং কলকাতা হোমিওপ্যাথিক মেডিকেল কলেজ ও হাসপাতালের অন্যতম প্রতিষ্ঠাতা। তিনি সম্পর্কে বিখ্যাত কবি দ্বিজেন্দ্রলাল রায়ের শ্বশুরমহাশয়।

## জীবনী

প্রতাপচন্দ্র মজুমদারের জন্ম ব্রিটিশ ভারতের অধুনাপশ্চিমবঙ্গের নদিয়া জেলার চাপড়া থানার অন্তর্গত বড় আন্দুলিয়ায়। তিনি কলকাতা মেডিক্যাল কলেজ থেকে ১৮৭৮ খ্রিস্টাব্দে এল এম এস ডিগ্রি লাভ করে চিকিৎসা ব্যবসা আরম্ভ করেন। কিন্তু তিনি ভারতে হোমিওপ্যাথিক চিকিৎসার প্রথম প্রচারক  রাজেন্দ্রচন্দ্র দত্ত,  মহেন্দ্রলাল সরকার  প্রমুখ পূর্বসূরিদের অনুসরণে এবং ডা বিহারীলাল ভাদুড়ীর (যার অল্পবয়স্কা বিধবা কন্যাকে তিনি বিবাহ করেন) পরামর্শে ১৮৮০ খ্রিস্টাব্দে অ্যালোপ্যাথিক ছেড়ে হোমিওপ্যাথিক মতে চিকিৎসায় ব্রতী হন। বেশ কিছুদিন তিনি জার্মানির হোমিওপ্যাথিক চিকিৎসক  লিওপোল্ড সালজারের সহকারী হিসাবে থেকে  অভিজ্ঞতা লাভ করেন এবং অল্প সময়েই প্রভূত সাফল্য অর্জন করেন। তিনি দেশজ ওষুধের ব্যবহার শুরু করেন। তিনি  বাংলা ও ইংরাজীতে  চিকিৎসাশাস্ত্রের উপর গ্রন্থ রচনা করেন। তিনি ভারতের দ্বিতীয় প্রাচীন  হোমিওপ্যাথিক চিকিৎসার পত্রিকা― "ইন্ডিয়ান হোমিওপ্যাথিক রিভিউ" এর সম্পাদনা করেন। ১৮৮১ খ্রিস্টাব্দে ডা ডি এন রায়ের সহযোগিতায় কলকাতা হোমিওপ্যাথিক মেডিকেল কলেজ ও হাসপাতাল প্রতিষ্ঠা করেন। ১৮৯১ খ্রিস্টাব্দের জুনে চিকিৎসক হিসাবে আমন্ত্রিত হয়ে তিনি যুক্তরাষ্ট্রে ইন্টারন্যাশনাল হোমিওপ্যাথিক কংগ্রেসে যোগ দেন এবং সহ-সভাপতি পদে ব্রতী হন। পরে যুক্তরাষ্ট্র হতে সাম্মানিক এম ডি ডিগ্রি লাভ করেন। 

খ্যাতনামা হোমিওপ্যাথিক চিকিৎসক প্রতাপচন্দ্র মজুমদার ১৯২২ খ্রিস্টাব্দের ২২ শে অক্টোবর কলকাতায় প্রয়াত হন। মৃত্যুর পর তাঁর সুযোগ্য পুত্র ডা জিতেন্দ্রনাথ মজুমদার ১৯২৬ খ্রিস্টাব্দে কলকাতায় "প্রতাপচন্দ্র মেমোরিয়াল হোমিওপ্যাথিক মেডিকেল কলেজ ও হাসপাতাল প্রতিষ্ঠা" করেন। তাঁর প্রণীত গ্রন্থের নাম *হোমিওপ্যাধিক চিকিৎসা প্রকরণ*।

## তথ্যসূত্র

বিষয়শ্রেণী: ১৮৫১-এ জন্ম
বিষয়শ্রেণী: ১৯২২-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী: বাঙালি চিকিৎসক
জিয়া উর রহমান মাদানি

***[[মৌলভী]]*** **জিয়া উর রহমান মাদানি** (জন্ম ১৯৬০) একজন আফগান তালেবান নেতা যিনি লগার প্রদেশের সাবেক গভর্নর ও কাতার অফিসের আলোচনা দলের সদস্য।

মাদানি তাজিক বংশোদ্ভূত ও আফগানিস্তানের তখর প্রদেশ থেকে আগত।

## আরও দেখুন
* আবদুল সালাম হানাফি

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তালেবান নেতা
সোনার খাঁচা

***সোনার খাঁচা***  হলো একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৭৩ সালে সরকার ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন বীরেশ্বর সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, সুলতা চৌধুরী, তরুণ কুমার।

## কাহিনী

## শ্রেষ্ঠাংশে
* হারাধন বন্দ্যোপাধ্যায়
* সুব্রতা চট্টোপাধ্যায়
*সুলতা চৌধুরী
* অপর্ণা দেবী
* নির্মল কুমার
* তরুণ কুমার
* উত্তম কুমার
* কনিকা মজুমদার
* রবিন মজুমদার
* অপর্ণা সেন

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
রামপ্রসাদী

**রামপ্রসাদী** অষ্টাদশ শতাব্দীর বাঙালি সাধক-কবি রামপ্রসাদ সেন কর্তৃক রচিত এবং সুরারোপিত ভক্তিগীতি মূলক গান। বাংলা ভাষায় লেখা এই ঐতিহ্যবাহী গান সাধারণত হিন্দু দেবী কালীকে সম্বোধন করে গাওয়া হয়ে থাকে।

## প্রভাব

রামপ্রসাদ সেনই প্রথম শাক্ত কবি, যিনি মা কালীকে এমন নিবিড় ভক্তির সঙ্গে সম্বোধন করেছিলেন এবং তাঁকে কোমল স্নেহময়ী মা, এমনকি একটি ছোট মেয়ে রূপে কল্পনা করে গান গেয়েছিলেন। বাউল সঙ্গীতের বাংলা লোকশৈলীকে শাস্ত্রীয় সুর এবং কীর্তনের সঙ্গে একত্রিত করে একটি নতুন রচনামূলক ঐতিহ্যবাহী রূপ দেওয়ার জন্য তাকে কৃতিত্ব দেওয়া হয়। তাঁর পরবর্তীকালে শাক্ত কবিদের একটি পাঠশালা কালী-ভক্তির ঐতিহ্যকে অব্যাহত রেখেছিলেন। কৃষ্ণচন্দ্র রায়, রবীন্দ্রনাথ ঠাকুর, কাজী নজরুল ইসলাম প্রমুখ বিদ্বজ্জনেরা রামপ্রসাদের গানে অত্যন্ত অনুপ্রাণিত হয়েছিলেন। তাঁর অনেক গান ধনঞ্জয় ভট্টাচার্য, পান্নালাল ভট্টাচার্য এবং অনুপ ঘোষালের মতো বিখ্যাত শ্যামাসঙ্গীত শিল্পীরা গেয়েছেন।

## আরো দেখুন
* বাংলা সঙ্গীত
* পশ্চিমবঙ্গের সঙ্গীত
* রামপ্রসাদীর অসম্পূর্ণ তালিকা

## তথ্যসূত্র
## বহিঃসংযোগ
* রামপ্রসাদী - gaana.com
* http://onushilon.org/corpus/ramphrsad/index.htm (গানের অসম্পূর্ণ তালিকা)

বিষয়শ্রেণী:বাংলা সঙ্গীত
বিষয়শ্রেণী:ভারতীয় সঙ্গীত
বিষয়শ্রেণী:কীর্তন
বিষয়শ্রেণী:বাঙালি সংস্কৃতি
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:হিন্দু সঙ্গীত
কুয়েত জয়েন্ট রিলিফ কমিটি

**কুয়েত জয়েন্ট রিলিফ কমিটি** হল একটি সংস্থা যাকে ওমর রজব আমিনের যোদ্ধা পরিস্থিতি পর্যালোচনা ট্রাইব্যুনালে আল-কায়েদার সাথে সম্পর্ক থাকার ব্যাপারে সন্দেহ করা হয়।

ট্রাইব্যুনালে সাক্ষ্য দেওয়ার পূর্বে আমিনকে পরিচালক হিসেবে ছয় বছর ব্যাপী বসনিয়ায় কমিটিতে কাজ করার সময় মার্কিন সামরিক সদস্যদের সাথে ঘনিষ্ঠ সম্পর্ক বজায় রাখার ব্যাপারটা চিহ্নিত করা হয়। তিনি দাবি করেন যে ১১ সেপ্টেম্বরের হামলার ধাক্কার ভুল প্রতিক্রিয়া হিসেবে তার উপর অপ্রমাণিত সন্দেহ ট্রাইব্যুনালে উপস্থাপন করা হয়েছে।

২০০২ সালে কুয়েত জয়েন্ট রিলিফ কমিটি তাদের অর্থায়নে বাংলাদেশে নির্মিত কুয়েত বাংলাদেশ মৈত্রী সরকারি হাসপাতাল আর্থিক সংকটের কারণ দেখিয়ে অনুদান বন্ধ করে দেয়।

## তথ্যসূত্র

বিষয়শ্রেণী:কুয়েত ভিত্তিক দাতব্য সংস্থা
কায়াহীনের কাহিনী

***কায়াহীনের কাহিনী***  হলো একটি জনপ্রিয় বাংলা চলচ্চিত্র যা পরিচালনা করেন অজয় কর। এই চলচ্চিত্রটি ১৯৭৩ সালে মুকুল রায় প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন মুকুল রায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, সুলতা চৌধুরী, তরুণ কুমার।

## কাহিনী

## শ্রেষ্ঠাংশে
* উত্তম কুমার - প্রবীর মজুমদার/শান্তনু রায়
* অপর্ণা সেন- মল্লিকা
* তরুণ কুমার - নিবারন (শান্তনুর বন্ধু)
* বিকাশ রায় - ডাঃ রায়চৌধুরী
* চন্দ্রাবতী দেবী - প্রবীরের মা
* ক্ষিতিশ আচার্য্য
* অজয় ব্যানার্জি
* বিমল বন্দ্যোপাধ্যায়
* বাবু বসু
* রঞ্জু বসু
* দিলীপ বোস
* খগেশ চক্রবর্তী
* রবিন চ্যাটার্জি
* সূর্য চ্যাটার্জি
* সুলতা চৌধুরী- কাঞ্চি
* নির্মল ঘোষ
* ফকির দাস কুমার
* অশোক মিত্র - ইন্সপেক্টর
* অমরনাথ মুখোপাধ্যায়
* বাসবী নন্দী - রমা (প্রবীরের স্ত্রী)
* অজিত রায়
* ইন্দিরা রায়
* পাহাড়ী সান্যাল - মল্লিকার বাবা

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিজনী বিধানসভা কেন্দ্র

**বিজনী** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (তিন বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৫৯,৯৪৯ জন যার মধ্যে পুরুষ ভোটার ৮০,৭৮৭ জন এবং নারী ভোটার ৭৯,১৬২ জন। বিজনী বিধানসভা কেন্দ্রে ২০২১ ভোটার লিঙ্গানুপাত ৯৮০।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৩৪,৫৯৫ জন যার মধ্যে পুরুষ ভোটার ৭০,০৪৪ জন এবং নারী ভোটার ৬৪,৫৫১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,১১,৬৬৮ জন যার মধ্যে পুরুষ ভোটার ৫৯,১২৫ জন এবং নারী ভোটার ৫২,৫৪৩ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

## তথ্যসূত্র

বিষয়শ্রেণী:চিরাং জেলা
বিষয়শ্রেণী:আসামের বিধানসভা কেন্দ্র
মুহাম্মাদ আল-খারাশী

**ইমাম শেখ আবু-আবদুল্লাহ মুহাম্মদ বিন জামাল আল-দিন আবদুল্লাহ বিন আলী আল-খারশি আল-মালিকি** (ঐতিহাসিক নাম মুহাম্মদ আল-খারাশি) হলেন একজন মিশরীয় ধর্মযাজক, লেখক এবং ইসলামিক পণ্ডিত যিনি কায়রোর আল-আজহার মসজিদের প্রথম প্রধান ইমাম ছিলেন বলে জানা যায়।

আল-খারশিকে একজন নেতৃস্থানীয় মুসলিম পণ্ডিত হিসেবে বিবেচনা করা হয়, যিনি বিশ্ব জুড়ে, আরব এবং আফ্রিকার অন্যান্য ইসলামিক রাজ্যে তাঁর সময়ে সুপরিচিত ছিলেন।

## জীবনী
### প্রাথমিক জীবন এবং শিক্ষা
আল-খারশি ১০১০ হিজরীতে (১৬১০ খ্রিস্টাব্দ) জন্মগ্রহণ করেন এবং কায়রোতে বসবাস করেন। তাকে আল-খারাশি (আল-খারাশী নামেও পরিচিত) বলা হত, কারণ তিনি বুহাইরা গভর্নরেটের আবু-খারাশ গ্রাম থেকে এসেছিলেন।

আল-খারশি তার পিতা জামাল আল-দীন আবদুল্লাহ বিন আলী আল-খারশিসহ একদল পণ্ডিত ও ব্যক্তিত্ব দ্বারা শিক্ষিত হন, যিনি আল-খারশিকে বিজ্ঞানের প্রতি ভালবাসা এবং জ্ঞানের আকাঙ্ক্ষা জাগিয়ে তুলেছিলেন। আল-খারশিকে আল-আজহুরি, ইউসুফ আল-ঘালায়শি, আব্দুল মুতি আল-বসির এবং ইয়াসিন আল-শামীও নির্দেশ দিয়েছিলেন।

আল-খারর্শি সেই সময়ে প্রতিষ্ঠিত আল-আজহার বিশ্ববিদ্যালয়ে বিজ্ঞান অধ্যয়ন করেছিলেন, যেমনঃ হাদিস, একেশ্বরবাদ, রহস্যবাদ, আইনশাস্ত্র, ধর্মতত্ত্ব, ব্যাকরণ, রূপতত্ত্ব, উপস্থাপনা, অর্থ এবং বিবৃতি, বাদি', সাহিত্য, ইতিহাস এবং নবীর জীবনী, এবং যুক্তি, সময়ের বিজ্ঞানও অধ্যয়ন করেছিলেন।

### বৈশিষ্ট্য
আল-খারর্শিকে বিনয়ী, সতী, ভদ্র এবং উদার বলে বর্ণনা করা হয়েছিল। তিনি তার শিক্ষার্থীদের সাথে পড়াতে এবং ধৈর্য ধরতে আগ্রহী ছিলেন। তিনি রোজা ও প্রার্থনায় অনেক সময় ব্যয় করেছিলেন এবং তার বস্তুগত সুস্থতা নিয়ে চিন্তিত ছিলেন না। আল-খারশি যখন বিদেশী গণ্যমান্য ব্যক্তিদের কাছ থেকে উপহার পেতেন, তখন তিনি সেগুলো অন্যদের বিতরণ করার জন্য তার বন্ধুদের কাছে পৌঁছে দিতেন।

### প্রথম-ইমাম
বর্ণনাগুলি প্রায় সর্বসম্মতভাবে একমত যে আল-খারর্শি প্রথম শেখ আল-আজহারের পদ গ্রহণ করেছিলেন।

### মৃত্যু
আল-খারশি রবিবার ৯৩ বছর বয়সে ১১০১ হিজরী - ১৬৯০ খ্রিস্টাব্দে বছরে জ্বিলহজ্জ মাসের ২৭তম দিনে মারা যান। ১১০১ খ্রিস্টাব্দে তাকে সেখানে সমাধিস্থ করা হয়।

## তথ্যসূত্র

* 
* 
* 

বিষয়শ্রেণী:১৬০১-এ জন্ম
বিষয়শ্রেণী:১৬৯০-এ মৃত্যু
বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিশরীয় সুন্নি মুসলিম
বিষয়শ্রেণী:সুন্নি ফিকহ পণ্ডিত
বিষয়শ্রেণী:আল-আজহার বিশ্ববিদ্যালয়
ম্যাকবেথ মাহলাঙ্গু

**ম্যাকবেথ কামোগেলো মাহলাঙ্গু** (; জন্ম: ১১ অক্টোবর ২০০১; **ম্যাকবেথ মাহলাঙ্গু** নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব টিম সুজাকি গ্যালাক্সি এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০২১ সালে, মাহলাঙ্গু দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ম্যাকবেথ কামোগেলো মাহলাঙ্গু ২০০১ সালের ১১ই অক্টোবর তারিখে দক্ষিণ আফ্রিকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাহলাঙ্গু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
সরভোগ বিধানসভা কেন্দ্র

**সরভোগ** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (ছয় বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,২৭,৯১৫ জন যার মধ্যে পুরুষ ভোটার ১,১৭,৪০৬ জন এবং নারী ভোটার ১,১০,৫০৩ জন। এছাড়াও ছয়জন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। পাথারকান্দি বিধানসভা কেন্দ্রে ২০২১ ভোটার লিঙ্গানুপাত ৯৪১।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৯৬,৫৫৮ জন যার মধ্যে পুরুষ ভোটার ১,০৩,৪৫৮ জন এবং নারী ভোটার ৯৩,১০০ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬০,১৮৬ জন যার মধ্যে পুরুষ ভোটার ৮৫,৩৭২ জন এবং নারী ভোটার ৭৪,৮১৪ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

 

### ২০১১ ফলাফল

 

## তথ্যসূত্র

বিষয়শ্রেণী:বড়পেটা জেলা
বিষয়শ্রেণী:আসামের বিধানসভা কেন্দ্র
ইব্রাহীম আল-বারমাউই

**শেখ ইব্রাহিম বিন মুহাম্মদ বিন সিহাব আল-দ্বীন বিন খালিদ বুরহানউদ্দিন আল-বারমাউই আল-আজহারী আল-শাফেই আল-আনসারি আল-আহমাদি**, ছিলেন আল-আজহার মসজিদের দ্বিতীয় প্রধান ইমাম। তিনি ১১০১ হিজরী বা ১৬৯০ খ্রিস্টাব্দে এই ইমামের পদ গ্রহণ করেন। তিনি হাদিস, আইনশাস্ত্র, ইসলামিক বিধি এবং রহস্যবাদ নিয়ে বেশ কয়েকটি বই লিখেছিলেন।

তিনি মিশরের আল-ঘারবিয়াহ-এর তান্তার বিরমা গ্রামে জন্মগ্রহণ করেন। এটি একটি মহান গ্রাম যার সাথে বেশ কয়েকজন বিখ্যাত পণ্ডিত জড়িত, এবং যার পরে আল-বিরমাউই তার পদবি গ্রহণ করেন। তার জন্ম তারিখ অজানা।

আল-বারমাউই কায়রোতে চলে যান এবং আল-আজহার আল-শরীফে যোগ দেন, তার সময়ের মহান পণ্ডিতদের হাতে আরবি ভাষা এবং শরিয়তের বিজ্ঞান অধ্যয়ন করার জন্য যেমন শেখ আল-শামস আল-শৌব্রি, আল-মুজাহী, আল-বাবলি এবং আল-শাব্রামিলসি (শেখ আল-খারাশির শিষ্য)। কিন্তু তার শিক্ষক আবু আব্বাস শিহাব আল-দ্বীন আহমেদ বিন আহমেদ বিন সালামা আল-কালিয়াউবির পাঠ প্রয়োজন ছিল, যিনি আল-বারমাউই উদযাপন করেছিলেন, যখন তিনি তার প্রতিভার কথা দেখেছিলেন, যা আল-বারমাউইকে তার শিক্ষক শেখ আল-কালুয়াবির জায়গায় পড়াতে এবং বসাতে বাধ্য করিয়েছিল।

আল-বিরমাউই সারা জীবন আল-আজহারে শিক্ষকতা চালিয়ে যান, এমনকি আল-আজহার প্রধান ইমাম হিসেবে তার কার্যকালেও যা তিনি ১১০১ হিজরি/১৬৯০ খ্রিস্টাব্দে গ্রহণ করেছিলেন। তিনি গ্র্যান্ড ইমামের পদ গ্রহণের পর বেশি দিন বেঁচে ছিলেন না; তিনি মাত্র ছয় বছর এই পদে ছিলেন। যদিও এটি একটি সংক্ষিপ্ত সময় ছিল, এটি ইমামের বই এবং বিভিন্ন ধর্মীয় ও ভাষাগত শাখার পাঠ, বিশেষ করে শাফি আইনশাস্ত্র যা দিয়ে তিনি শীর্ষে পৌঁছেছিলেন এবং এমনকি বিদ্যালয়ের ধারণাগুলিতে অবদান রেখেছিলেন। তিনি বিভিন্ন শাখায় বেশ কয়েকটি সংকলন লিখেছেন, যার মধ্যে রয়েছে হাদিথ, শফি আইনশাস্ত্র, ইসলামিক উত্তরাধিকার বিধি, এবং রহস্যবাদ।

আল-বারমাউই ১১০৬ হিজরীতে মারা যান।

## তথ্যসূত্র
### উদ্ধৃতি

### উৎস

* 
* 
* 

বিষয়শ্রেণী:১৬৯৫-এ মৃত্যু
বিষয়শ্রেণী:আল-আজহার বিশ্ববিদ্যালয়
রোদন ভরা বসন্ত

***রোদন ভরা বসন্ত***  হল একটি জনপ্রিয় বাংলা চলচ্চিত্র যা পরিচালনা করেন সুশীল মুখোপাধ্যায়। এই চলচ্চিত্রটি ১৯৭৪ সালে এম্পার ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অমল মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, বাসবী নন্দী, উৎপল দত্ত, পাহাড়ী সান্যাল।

## কাহিনী
সারসংক্ষেপঃ-

এক যুবতী গর্ভপাতের কারণে মারা যায়। একজন তরুণ আইনজীবী এবং আদর্শবাদী সহকারী মামলাটি গ্রহণ করেন। শেষ বক্তব্যে তিনি কাউকে দোষ দেন না, কিন্তু সহানুভূতিশীল আইনজীবীর কাছে তিনি একটি নির্দিষ্ট ব্যক্তিকে করুণাকে অবহিত করতে বলেন এবং তিনি মহিলা হোমে রাখেন। হোমে কোন আলামত পাওয়া যায় না এবং শিপ্রাকে গ্রহণ করে না। তিনি একটি হোমের মেয়েকে ব্যবসার জন্য হোটেলে যেতে দেখেন। অ্যাস্ট পুলিশ কমিশনারও এই চক্রে রয়েছেন। সে ভুল করে করুণাকে দিয়ে একটি ফাইলে চিঠি দেয় এবং বসের হাতে পড়ে। সে আত্মহত্যা করে কিন্তু করুণাকে গ্রেফতার করা হয় এবং তারপরে আইনজীবী দেখতে পান যে সে তার স্ত্রী, যে হঠাৎ নিখোঁজ হয়ে গিয়েছিল। তার গল্পটি ফুটে উঠেছে- কীভাবে বস্তির একটি মেয়ে থেকে, যাকে সোমেনাথ ভালোবাসতেন এবং বিয়ে করতে চেয়েছিলেন, তিনি বাইজি হয়েছিলেন এবং তারপরে মাংসের ব্যবসায় চলে গেলেন - যখন সোমেনাথ আবার খুঁজে পেলেন তাকে বিয়ে করলেন। কেন তিনি তাকে ছেড়ে চলে গেলেন এবং তারপর কীভাবে তিনি ম্যাডাম হলেন এবং এর পিছনে কারা ছিলেন।

## শ্রেষ্ঠাংশে
* উত্তম কুমার - সোমনাথ বোস
* বাসবী নন্দী - শুক্লা/করুণা
* উৎপল দত্ত - সত্য
* পাহাড়ী সান্যাল
* দিলীপ রায় - এসিপি ঘোষ
* মন্টু ব্যানার্জি
* সত্য বন্দ্যোপাধ্যায় - ঈশ্বর
* কালীপদ চক্রবর্তী
* বাসন্তী চ্যাটার্জী
* বীরেন চ্যাটার্জি
* পলিন চ্যাটার্জি
* শেখর চ্যাটার্জি
* চন্দ্রাবতী দেবী - সোমনাথের মা
* তরুণ কুমার - ডিসিপি
* মধুমিতা - শুক্লার মেয়ে
* মন্মথ মুখোপাধ্যায়
* মুক্তি রায়
* সাধনা রায়চৌধুরী
* শোভা সেন - চারু দেবী
* গৌরশী
* শেফালী
* এন বিশ্বনাথন

## তথ্যসূত্র

## বহিঃসংযোগ
* 

বিষয়শ্রেণী:১৯৭৪-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
আন্ডারগ্রাউন্ড পিস লাভারস

**আন্ডারগ্রাউন্ড পিস লাভারস** বাংলাদেশের একটি স্বাধীন সঙ্গিতদল, যা ১৯৭২ সালে প্রতিষ্ঠিত হয়। এটি স্বাধীন বাংলাদেশে গঠিত প্রথম সঙ্গীত দল।

## ইতিহাস
থাম্ব|সত্তরের দশকে একটি ক্লাবে আন্ডারগ্রাউন্ড পিস লাভারসের সঙ্গীত পরিবেশনের দৃশ্য

### ১৯৭২ - ১৯৭৫: প্রারম্ভিক সময়
১৯৭২ সালের জানুয়ারি মাসে দস্তগীর হক, ওমর খালেদ রুমী, সাজ্জাদ আলী, সালাউদ্দীন খান এবং শাহেদুল হুদা মিলে গঠন করেন আন্ডারগ্রাউন্ড পিস লাভারস ব্যান্ডটি যা ছিলো স্বাধীন বাংলাদেশের প্রথম ব্যান্ড দল। ১৯৭২ সালের মার্চ মাসে হোটেল পূর্বানীতে অনুষ্ঠিত বাংলাদেশের প্রথম কনসার্টে অংশ নেয় ব্যান্ডটি। হোটেল ইন্টারকন্টিনেন্টালের সাথে তাদের এক বছরের চুক্তি হয়। ব্যান্ড দলটি সেসময় বিভিন্ন অনুষ্ঠান ও ক্লাবগুলোতে জনপ্রিয় ইংরেজি গান ও কিছু বাংলা গান পরিবেশন করত। ব্যান্ডটি সত্তরের দশকে বাংলাদেশে জনপ্রিয় হয়ে উঠেছিলো। ১৯৭৩ সালে মুক্তি পাওয়া ‘ধীরে বহে মেঘনা’সহ বেশ কয়েকটি চলচ্চিত্রের আবহসংগীতের কাজ করেছে দলটি। ১৯৭৪ সালের দুর্ভিক্ষের সময় দলটি দাতব্য অনুষ্ঠান করে অর্থ সংগ্রহ করে। ১৯৭৫ সালে ব্যান্ড দলটি ভেঙ্গে যায় এবং রুমী ছাড়া সকল সদস্য বিদেশ চলে যান।

### ২০১১ - বর্তমান: প্রত্যাবর্তন
২০১১ সালে এবং পরবর্তীতে ২০১৬ সালে ব্যান্ডের সদস্যদের বাংলাদেশে পুনর্মিলন হয়। ২০১৭ সালের ৭ জানুয়ারিতে দল গঠনের ৪৫ বছর পূর্তিতে ঢাকা ক্লাবের বেঙ্গল লাউঞ্জে তাদের স্বনামে প্রথম অ্যালবাম প্রকাশ করে।

## বর্তমান সদস্যতালিকা
আন্ডারগ্রাউন্ড পিস লাভারস-এর বর্তমান লাইন-আপ হলো:

* দস্তগীর হক (মূল কন্ঠ)
* ওমর খালেদ রুমী (কণ্ঠ এবং গিটার)
* সাজ্জাদ আলী (কণ্ঠ এবং গিটার)
* সালাউদ্দীন খান (বেস ও কণ্ঠ)
* শাহেদুল হুদা (ড্রাম এবং কণ্ঠ)

## ডিস্কোগ্রাফি
এই ব্যান্ডটির একমাত্র অ্যালবামের শিরোনাম তাদের নামে দেওয়া। এই অ্যালবামটিতে ১৩টি গান রয়েছে। এর মধ্যে ইংরেজি গান রয়েছে ৯টি:
# ম্যান অন দ্যা স্ট্রিট
# এইন'ট নো অরডিনারি কাইন্ড
# নেভার সে গুডবাই
# অ্যান্ড আই ওয়ান্ডার
# বিচ টাউন
# বৃষ্টি
# জানিনা
# সন্ধ্যা
# লিজি
# হাউ ক্যান ইউ ফল ইন লাভ
# আমার গান রিগায়ে
# যাই যাই যাই যাই
# ইউ হ্যাভ গট অ্যা ফ্রেন্ড

## কিংবদন্তি
২০১৭ সালে ইমতিয়াজ আলম বেগ দলটিকে নিয়ে জি সিরিজের পরিবেশনায় ‘মেন ফ্রম সেভেন্টি টু’ শিরোনামের ১৯ মিনিটের তথ্যচিত্র নির্মাণ করেছিলেন।

## তথ্যসূত্র

## বহিঃসংযোগ
* আন্ডারগ্রাউন্ড পিস লাভারস অ্যালবামটির আনুষ্ঠানিক ইউটিউব লিংক

বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
ত্রিপুরার বিধানসভা কেন্দ্রের তালিকা

**ত্রিপুরা বিধানসভা** হলো ভারতের ত্রিপুরা রাজ্যের এককক্ষীয় আইনসভা।

বিধানসভার আসন রাজ্যের রাজধানী আগরতলায়।  বিধানসভার মেয়াদ পাঁচ বছর, যদি না আগে ভেঙে দেওয়া হয়।  বর্তমানে, এটি ৬০ জন সদস্য নিয়ে গঠিত যারা একক-আসন নির্বাচনী এলাকা থেকে সরাসরি নির্বাচিত।

## ইতিহাস

## কেন্দ্রসমূহ
২০০৮ সালে নির্ধারিত বিধানসভা কেন্দ্রগুলির সাম্প্রতিক সীমানা অনুসারে ত্রিপুরা বিধানসভার নির্বাচনী এলাকার তালিকা নিম্নরূপ।

## তথ্যসূত্র


বিধানসভা কেন্দ্র
আবুল কালাম মনজুর মোরশেদ

**ড. আবুল কালাম মনজুর মোরশেদ ১৯৩৮ সালে রাজশাহী জেলায় জন্মগ্রহণ করেন। তিনি** একজন বাংলাদেশি সাহিত্যিক, ভাষাবিজ্ঞানী বিশেষত ধ্বনিবিজ্ঞানী ও কর্মজীবনে বাংলা একাডেমির মহাপরিচালক ছিলেন। তিনি আমৃত্যু অধ্যাপনার সাথে যুক্ত ছিলেন। প্রথমে ঢাকা বিশ্ববিদ্যালয়ের বাংলা বিভাগ তারপর চট্টগ্রাম বিশ্ববিদ্যালয়ের বাংলা বিভাগের প্রথম শিক্ষক হিসেবে যোগদান করেন। পরবর্তীতে তিনি ঢাকা বিশ্ববিদ্যালয়ের বাংলা বিভাগে ফিরে আসেন। ১৯৯২ সালে ঢাকা বিশ্ববিদ্যালয়ে কলা অনুষদভুক্ত 'ভাষাতত্ত্ব' (বর্তমানে ভাষাবিজ্ঞান) বিভাগ প্রতিষ্ঠায় তিনি গুরুত্বপূর্ণ ভূমিকা পালন করেন। আমৃত্যু তিনি এই বিভাগের সাম্মানিক অধ্যাপক হিসেবে নিযুক্ত ছিলেন।

অধ্যাপক ড. আবুল কালাম মনজুর মোরশেদ ২৫ জুলাই ২০২৩ তারিখ সকাল ১১-১২ টার মধ্যে ঘুমন্ত অবস্থায় (সম্ভবত) স্ট্রোক করে নিজ বাসভবনে ইন্তেকাল করেন। ২৬ জুলাই বাদ যোহর ঢাকা বিশ্ববিদ্যালয়ের কেন্দ্রীয় মসজিদে জানাযা শেষে তাঁকে মিরপুর বুদ্ধিজীবী কবরস্থানে সমাহিত করা হয়। মৃত্যুকালে তাঁর বয়স হয়েছিলো ৮৫ বছর।

## প্রাথমিক জীবন
আবুল কালাম মনজুর মোরশেদ রাজশাহীতে জন্মগ্রহণ করেন। তিনি রাজশাহী কলেজিয়েট স্কুল থেকে ম্যাট্রিক ও রাজশাহী গভর্নমেন্ট কলেজ থেকে আইএ পাশ করেন। এর পর ঢাকা বিশ্ববিদ্যালয় থেকে বাংলা ভাষা ও সাহিত্যে বিএ ও এমএ পাশ করেন। পরে ভাষাবিজ্ঞানে এমএ ডিগ্রী অর্জন করেন কানাডার ব্রিটিশ কলাম্বিয়া বিশ্ববিদ্যালয় থেকে। পিএইচডি ডিগ্রী লাভ করেন স্কটল্যান্ডের এডিনবরা বিশ্ববিদ্যালয় থেকে।

## কর্মজীবন
ড. আবুল কালাম মনজুর মোরশেদ ঢাকা বিশ্ববিদ্যালয়ের ভাষাবিজ্ঞান বিভাগে সংখ্যাতিরিক্ত, পরবর্তীতে সাম্মানিক অধ্যাপক হিসেবে আমৃত্যু কর্মরত ছিলেন। তিনি ১৯৬৪ সালে ঢাকা বিশ্ববিদ্যালয়ের বাংলা বিভাগের শিক্ষক হিসেবে কর্মজীবন শুরু করেন। ১৯৬৬ সালে চট্টগ্রাম বিশ্ববিদ্যালয়ের বাংলা বিভাগের প্রথম শিক্ষক হিসেবে যােগদান করেন। পরে আবার ঢাকা বিশ্ববিদ্যালয়ে ফিরে আসেন। ১৯৮৭ থেকে ১৯৯০ সাল পর্যন্ত তিনি ঢাকা বিশ্ববিদ্যালয়ের বাংলা বিভাগের চেয়ারম্যান হিসেবে দায়িত্ব পালন করেন। ২০০৩ সালে তিনি অবসর গ্রহণ করেন।

২৪ ফেব্রুয়ারি ২০০৫ থেকে ১৬ নভেম্বর ২০০৬ সাল পর্যন্ত বাংলা একাডেমির মহাপরিচালক হিসেবে দায়িত্ব পালন করেন।

## সাহিত্য চর্চা
আবুল কালাম মনজুর মোরশেদ স্কুল জীবন থেকে সাহিত্য চর্চা শুরু করেন। তার লেখা গল্প ও প্রবন্ধ দেশ-বিদেশের বিভিন্ন পত্র-পত্রিকায় প্রকাশিত হয়।

### গ্রন্থ
তার উল্লেখযোগ্য প্রকাশিত গ্রন্থের মধ্যে রয়েছে:

* আধুনিক ভাষাতত্ত্ব
* রবীন্দ্রনাথ, নজরুল ও অন্যান্য প্রসঙ্গ
* নজরুল ও অন্যান্য প্রসঙ্গ
* সন্ত্রাসমুক্ত বাংলাদেশ
* রাজনৈতিক সংঘাত
* বাংলা ভাষাতত্ত্ব
* বাংলা সম্বন্ধবাচক সর্বনাম : গঠন ও প্রকৃতি
'আধুনিক ভাষাতত্ত্ব'গ্রন্থটি তাঁর লেখা অন্যতম প্রধান গ্রন্থ।যা ভাষাবিজ্ঞানের মৌলিক বিষয়াবলি পাঠের জন্য ছাত্র-শিক্ষক সকলের কাছেই সমাদর লাভ করেছে।

## পুরস্কার ও সম্মাননা

* একুশে পদক -২০০৬
* বাংলাদেশ শিশু একাডেমি সাহিত্য পুরস্কার - ১৪০৭
* বাংলাদেশ লেখিকা সংঘ পুরস্কার -২০০৬

## তথ্যসূত্র

বিষয়শ্রেণী:বাংলা একাডেমির মহাপরিচালক
বিষয়শ্রেণী:রাজশাহী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:রাজশাহী কলেজিয়েট স্কুলের প্রাক্তন শিক্ষার্থী
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:বাংলাদেশী সাহিত্যিক
আবুল মনসুর মুহম্মদ আবু মুসা

**আবুল মনসুর মুহম্মদ আবু মুসা** যিনি **মনসুর মুসা** নামে পরিচিত। একজন বাংলাদেশি সাহিত্যিক যিনি বাংলা একাডেমির মহাপরিচালক ছিলেন। বাংলাভাষা সংরক্ষণ, পুনরুজ্জীবন ও বিকাশে অবদান রাখায় ২০২৫ সালে তিনি আন্তর্জাতিক মাতৃভাষা পদক পেয়েছেন। 

## কর্মজীবন
মনসুর মুসা ঢাকা বিশ্ববিদ্যালয়ের বাঙলা বিভাগের অধ্যাপক ছিলেন। আধুনিক ভাষা ইনষ্টিটিউট-এর পরিচালক ছিলেন তিনি। তিনি দুই মেয়াদে বাংলা একাডেমীর মহাপরিচালক ছিলেন।

## সাহিত্য চর্চা
মনসুর মুসা মানুষের ভাষা-সমস্যা সম্পর্কে তিনি বহু প্রবন্ধ লিখেছেন। তুর্কীভাষা আন্দোলন, শ্রীলঙ্কার ভাষা-সমস্যা, আসামের ভাষাদাঙ্গা, বাঙলা ভাষা ও রাজনীতি, প্রাথমিক স্তরের পাঠ্যপুস্তকের ভাষাতাত্ত্বিক মূল্যায়ন ইত্যাদি গবেষণামূলক প্রবন্ধ প্রকাশিত হয়েছে।

### গ্রন্থ
তার উল্লেখযোগ্য প্রকাশিত গ্রন্থের মধ্যে রয়েছে: -

* প্রায়োগিক ভাষাতত্ত্বের রূপরেখা
* বাঙলা ধ্বনিমূল
* শিক্ষা ভাষা ও ভাষা-শিক্ষা
* এলিমেন্টারী স্ট্রাকচারেড টেক্সটস ইন বেঙ্গলী

## তথ্যসূত্র

বিষয়শ্রেণী:বাংলা একাডেমির মহাপরিচালক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশী সাহিত্যিক
রহমান (নাম)

**রহমান** () একটি আরবি পুরুষ নাম যার অর্থ "করুণাময়" বা "দয়ালু"। ইসলামে আর-রহমান (পরম করুণাময়) আল্লাহর (ঈশ্বরের) অন্যতম নাম। এছাড়াও এটি ধর্মীয় পদবি হিসাবে ব্যবহৃত হয়।

## রহমান পদবির বিখ্যাত ব‍্যক্তিগণ
*এ আর রহমান, একজন ভারতীয় সঙ্গীত পরিচালক, গায়ক ও সঙ্গীত প্রযোজক।
*ইমোমালি রহমান, একজন তাজিকিস্তানী রাজনীতিবিদ যিনি ১৯৯৪ সাল থেকে তাজিকিস্তানের রাষ্ট্রপতি (বা এর সমমানের পদ) হিসাবে দায়িত্ব পালন করেছেন।
*মেরিনা রহমান, হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৬ থেকে নির্বাচিত জাতীয় সংসদ সদস্য।
*পারভিন রহমান, একজন পাকিস্তানি সমাজকর্মী এবং ওরঙ্গি পাইলট প্রকল্প গবেষণা ও প্রশিক্ষণ ইনস্টিটিউটের পরিচালিকা।
*শেখ রহমান, একজন বাংলাদেশী-আমেরিকান রাজনীতিবিদ যিনি ১৪ জানুয়ারি ২০১৯ সাল থেকে ডিস্ট্রিক্ট-৫ থেকে জর্জিয়ার রাজ্য সিনেটে দায়িত্ব পালন করেছেন।
*তালিন রহমান, একজন ব্রিটিশ কূটনীতিজ্ঞ এবং তৃণমূল কূটনৈতিক এর নির্বাহী পরিচালক।
*ওয়াহিদা রেহমান, একজন ভারতীয় চলচ্চিত্র অভিনেত্রী যিনি বিংশ শতকের ষাট, সত্তর ও আশির দশকে হিন্দি সিনেমার সফল অভিনেত্রী হিসাবে খ্যাতিলাভ করেছিলেন।
*মুস্তাফিজুর রহমান, একজন বাংলাদেশী ক্রিকেটার।

বিষয়শ্রেণী:আরবি ভাষার উপাধি
বিষয়শ্রেণী:বাঙালি মুসলিম পদবি
বিষয়শ্রেণী:পুরুষবাচক প্রদত্ত নাম
আলোর ঠিকানা

***আলোর ঠিকানা*** হল একটি জনপ্রিয় বাংলা চলচ্চিত্র যা পরিচালনা করেন বিজয় বোস। এই চলচ্চিত্রটি আশুতোষ মুখোপাধ্যায়ের গল্প থেকে নির্মিত। এই চলচ্চিত্রটি ১৯৭৪ সালে শ্রী প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, অনিল চট্টোপাধ্যায়, ছায়া দেবী।

## শ্রেষ্ঠাংশে
* অনিল চট্টোপাধ্যায়
* ছায়া দেবী
* উৎপল দত্ত
* উত্তম কুমার
* অপর্ণা সেন
* অজয় ব্যানার্জি
* অর্ধেন্দু ভট্টাচার্য
* শম্ভু ভট্টাচার্য
* নিমু ভৌমিক
* সমিতা বিশ্বাস
* সিবানি বোস
* রসুরাজ চক্রবর্তী
* বিশু চ্যাটার্জী
* কল্যাণ চ্যাটার্জি
* সুলতা চৌধুরী
* রীতা দাস
* রীতা দাশগুপ্ত
* সুশীল দে

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৭৪-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
অভয়াপুরী উত্তর বিধানসভা কেন্দ্র

**অভয়াপুরী উত্তর** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৭৮ সাল থেকে কার্যকর এবং সর্বাধিকবার বিজিত দলটি হলো অসম গণ পরিষদ (চার বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৮০,৩৩২ জন যার মধ্যে পুরুষ ভোটার ৯৩,৪৮৮ জন এবং নারী ভোটার ৮৬,৮৪২ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। অভয়াপুরী উত্তর বিধানসভা কেন্দ্রে ২০২১ ভোটার লিঙ্গানুপাত ৯২৯।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৫২,১৯৭ জন যার মধ্যে পুরুষ ভোটার ৮০,২৭২ জন এবং নারী ভোটার ৭১,৯২৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,২৫,৩০৪ জন যার মধ্যে পুরুষ ভোটার ৬৭,৮৩৬ জন এবং নারী ভোটার ৫৭,৪৬৮ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

### ২০১১ ফলাফল

## তথ্যসূত্র

বিষয়শ্রেণী:বঙ্গাইগাঁও জেলা
বিষয়শ্রেণী:আসামের বিধানসভা কেন্দ্র
বিষয়শ্রেণী:বঙাইগাঁও জেলা
লা হইয়া

**লা হইয়া** (La Jolla; আ-ধ্ব-ব:[la ˈxoʝa]) মার্কিন যুক্তরাষ্ট্রের ক্যালিফোর্নিয়া অঙ্গরাজ্যের দক্ষিণাংশে অবস্থিত স্যান ডিয়েগো নগরীর একটি পাহাড়ি, সমুদ্রতীরবর্তী এলাকা। এটি প্রশান্ত মহাসাগরের ভেতরে প্রসারিত উত্তল তটরেখার প্রায় ৭ কিলোমিটার দীর্ঘ একটি অংশ নিয়ে গঠিত। ২০১০ সালের জনগণনা অনুযায়ী এখানে প্রায় ৪৭ হাজার লোকের বাস ছিল।

লা হইয়া এলাকাটি স্যান ডিয়েগো নগরকেন্দ্র থেকে ১২ মাইল উত্তরে এবং অরেঞ্জ কাউন্টি সীমারেখা থেকে ৪৫ মাইল দক্ষিণে অবস্থিত। সমুদ্রের ভেতরে প্রসারিত বিধায় এটিকে তিন দিক থেকে সমুদ্র ঘিরে রেখেছে। লা হইয়ার জলবায়ু মৃদু; এখানকার গড় দৈনিক তাপমাত্রা ২১.৪ ডিগ্রি সেলসিয়াস।

লা হইয়াতে বহুসংখ্যক শিক্ষা প্রতিষ্ঠান ও ব্যবসা প্রতিষ্ঠান আছে, যেগুলি সাময়িক আবাসন, পানাহার, কেনাকাটা, সফটওয়্যার, অর্থসংস্থান, স্থাবর সম্পত্তি, জৈব প্রকৌশল, চিকিৎসা চর্চা ও বৈজ্ঞানিক গবেষণার সাথে জড়িত। লা হইয়াতে ইউনিভার্সিটি অভ ক্যালিফোর্নিয়ার স্যান ডিয়েগো শাখাটি অবস্থিত। এখানে সাল্ক ইন্সটিটিউট অভ বায়োলজিকাল স্টাডিজ (সাল্ক জীববৈজ্ঞানিক গবেষণা প্রতিষ্ঠান), স্ক্রিপস ইন্সটিটিউশন অভ ওশিয়ানোগ্রাফি (স্ক্রিপস সমুদ্রবিজ্ঞান সংস্থা), স্ক্রিপস রিসার্চ ইনস্টিটিউট (স্ক্রিপস গবেষণা প্রতিষ্ঠান) এবং ক্যালিফোর্নিয়ার জাতীয় বিশ্ববিদ্যালয়ের প্রধান কার্যালয় অবস্থিত।

## তথ্যসূত্র

বিষয়শ্রেণী:স্যান ডিয়েগোর পাড়া
বিষয়শ্রেণী:ক্যালিফোর্নিয়ার সমুদ্রতীরবর্তী অবকাশযাপন কেন্দ্র
বিষয়শ্রেণী:ক্যালিফোর্নিয়ার জনবহুল উপকূলীয় স্থান
জনিয়া বিধানসভা কেন্দ্র

**জনিয়া** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (সাত বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,১১,৯২০ জন যার মধ্যে পুরুষ ভোটার ১,০৯,৫৪৫ জন এবং নারী ভোটার ১,০২,৩৭৪ জন। এছাড়াও একজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। জনিয়া বিধানসভা কেন্দ্রে ২০২১ ভোটার লিঙ্গানুপাত ৯৩৫।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৭৩,৭৩৫ জন যার মধ্যে পুরুষ ভোটার ৯১,৩৭২ জন এবং নারী ভোটার ৮২,৩৬৩ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩৬,৯৩৯ জন যার মধ্যে পুরুষ ভোটার ৭৩,৯৫০ জন এবং নারী ভোটার ৬২,৯৮৯ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

## তথ্যসূত্র

বিষয়শ্রেণী:বড়পেটা জেলা
বিষয়শ্রেণী:আসামের বিধানসভা কেন্দ্র
কাজী মুহম্মদ মনজুরে মওলা

**কাজী মুহম্মদ মনজুরে মওলা** (১ অক্টোবর ১৯৪০–২০ ডিসেম্বর ২০২০) একজন বাংলাদেশি সাহিত্যিক ও সাবেক সরকারি কর্মকর্তা যিনি বাংলা একাডেমির মহাপরিচালক ছিলেন।

## প্রাথমিক জীবন
মনজুরে মওলা ১ অক্টোবর ১৯৪০ সালে জন্মগ্রহণ করেন।

## মৃত্যু
মনজুরে মওলা ২০ ডিসেম্বর ২০২০ সালে ঢাকার ইউনাইটেড হাসপাতালে মৃত্যুবরণ করেন।

## তথ্যসূত্র

বিষয়শ্রেণী:বাংলা একাডেমির মহাপরিচালক
বিষয়শ্রেণী:১৯৪০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশী সাহিত্যিক
বিষয়শ্রেণী:বাঙালি লেখক
বিষয়শ্রেণী:বাংলাদেশী কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:ঢাকার লেখক
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:আজিমপুর গোরস্থানে সমাধিস্থ
স্বধর্ম

**স্বধর্ম** বা **আত্মধর্ম** হলো ধর্মীয় বা আত্ম-উন্নত গোষ্ঠী যার প্রাথমিক লক্ষ্যগুলির মধ্যে হল নিজের উন্নতি। পল হিলাস দ্বারা "আত্মধর্ম" শব্দটি তৈরি করা হয়েছিল এবং ধর্মের অন্যান্য পণ্ডিতরা বর্ণনাটি গ্রহন করেছেন। কিংস কলেজ লন্ডনের পণ্ডিত পিটার বার্নার্ড ক্লার্ক হিলাসের আত্মধর্মের ধারণার উপর ভিত্তি করে তৈরি করেছেন "প্রকৃত ধর্মের ধর্ম" শ্রেণীর বর্ণনা করার জন্য।

## সুযোগ
হ্যানেগ্রাফ উল্লেখ করেছেন যে "স্বধর্ম" সাধারণভাবে নব যুগ আধ্যাত্মিকতার সাথে সমান হতে পারে। এবং লেখক মাইকেল ইয়র্ক লিখেছেন, "যদি 'আত্মধর্ম' মানে ব্যক্তিগত ব্যাখ্যা এবং ব্যক্তি দ্বারা নির্বাচন, তবে সাধারণ রুব্রিক প্রবণতার ক্ষেত্রে প্রযোজ্যদেরী আধুনিক উত্তর-আধুনিক রূপান্তর, যা কেবলমাত্র নব যুগ ও নব্য-পৌত্তলিক ধর্মের চেয়ে অনেক বেশি জুড়ে রয়েছে।" আইলেন বার্কার, তার ১৯৯৯ সালের পুস্তক "New Religious Movements"-এ বলেছেন যে তারা "নতুন ধর্মীয় আন্দোলন বর্ণালীর নব যুগের শেষের দিকে"। ইতালীয় ধর্মের সমাজবিজ্ঞানী মাসিমো ইন্ট্রোভিন আত্মধর্মকে "পবিত্রের প্রতি গভীর কিন্তু অস্পষ্ট ও অসংগঠিত আগ্রহ" হিসেবে বর্ণনা করেন।

## উদাহরণ
স্বধর্ম বা "সত্যিকারের ধর্ম" হিসাবে চিহ্নিত (বা ধারণার সাথে যুক্ত) গোষ্ঠীগুলির মধ্যে রয়েছে:
:* আরিকা
:* এমিন ফাউন্ডেশন
:* এস্ট কে "স্বধর্মের মধ্যে সবচেয়ে গুরুত্বপূর্ণ" বলা হয়েছে
:* ব্যাখ্যা (এস্ট-অফশুট)
:* গুরজিফের কাজ। হিলাস গুরজিফের ঐতিহ্যের কিছু স্ব-ধর্মের সন্ধান করেছেন:
:* অন্তর্দৃষ্টি সেমিনার
:* ল্যান্ডমার্ক ফোরাম (এস্ট এর ডেরিভেটিভ)
:* জীবন প্রশিক্ষণ (কায়রোস ফাউন্ডেশন)
:* মাইন্ড ডাইনামিক্স
:* আধ্যাত্মিক অভ্যন্তরীণ সচেতনতার আন্দোলন
:* রাস্তাফারি আন্দোলন
:* লাভেয়ান শয়তানবাদ
:* স্কুল অফ ইকোনমিক্স সায়েন্স
:* চার্চ অফ সায়েন্টোলজি কে হিলাস দ্বারা চিহ্নিত করা হয় "একটি সেরা পরিচিত স্ব-ধর্ম" হিসেবে
:* সিলভা মন নিয়ন্ত্রণ
## আরও দেখুন
* আত্মশুদ্ধি
* বিচার (পরকাল)
* সৃষ্টিকর্তা

## তথ্যসূত্র

## উৎস

* 
* 

বিষয়শ্রেণী:নব্য ধর্মীয় আন্দোলন
লুথার সিং

**লুথার ওয়েসলি সিং** (; জন্ম: ৫ আগস্ট ১৯৯৭; **লুথার সিং** নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব ব্রাগা এবং দক্ষিণ আফ্রিকা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০১৬ সালে, লুথার দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। পরের বছর তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৯ ম্যাচে ৩টি গোল করেছেন।

ব্যক্তিগতভাবে, লুথার বেশ কিছু পুরস্কার জয়লাভ করেছেন, যার মধ্যে ২০১৭ আফ্রিকা অনূর্ধ্ব-২০ কাপ অব নেশন্সের গোল্ডেন বুট জয় অন্যতম।

## প্রারম্ভিক জীবন
লুথার ওয়েসলি সিং ১৯৯৭ সালের ৫ই আগস্ট তারিখে দক্ষিণ আফ্রিকার সোয়েতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
লুথার জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:গ্রুপো দেস্পোর্তিভো শাভিসের খেলোয়াড়
বিষয়শ্রেণী:ফুটবল ক্লাব পাসোস দে ফেরেইরার খেলোয়াড়
বিষয়শ্রেণী:মোরেইরেন্সে ফুটবল ক্লাবের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:সুপেরেত্তানের খেলোয়াড়
বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
বিষয়শ্রেণী:লিগা পর্তুগাল ২-এর খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:১৯৯৭-এ জন্ম
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইয়োতেবরিস অ্যাথলেটিক অ্যান্ড স্পোর্টস ক্লাবের খেলোয়াড়
বিষয়শ্রেণী:লিমাসোল স্পোর্টস অ্যাসোসিয়েশনের খেলোয়াড়
বিষয়শ্রেণী:সার্বীয় সুপারলিগার খেলোয়াড়
বিষয়শ্রেণী:সাইপ্রাসীয় প্রথম বিভাগের খেলোয়াড়